I Beirut kan man spise sig mæt i fantastisk mad, opleve historiske seværdigheder og nyde byens beliggenhed helt ud til Middelhavet. Området omkring Paris Avenue indbyder til gåture, hvor turen er smuk inden solnedgang, så man samtidig kan runde Pigeon Rocks, hvor man har den bedte udsigt over havet.
National Museum of Beirut er også værd at besøge, da man der får et indblik i byens og landets historie – Beirut er nemlig en af verdens ældste byer. Byens strande og populære beach clubs er steder, hvor man kan nyde havet og sippe drinks – prøv Ramlet al-Baida, Saint George Yacht Club eller Long Beach Club.
Er man til dykning, så byder havet ud for Libanon på en stor samling af forskellige skibsvrag, der gør området ideelt til at dykke. Det kan også anbefales at slå sig ned og nyde noget af byens klassiske køkken i form af falafel, hummus, Manqoushe og andre lækkerier.